b"\n_START_ARTICLE_\nCentre d'Estudis Pastorals\n_START_SECTION_\nTraject\xc3\xb2ria\n_START_PARAGRAPH_\nEl CEP ha fet una tasca important de formaci\xc3\xb3, d'estudis i de divulgaci\xc3\xb3 en els seus m\xc3\xa9s quaranta anys d'activitat. S'ha anat guanyant un reconegut prestigi al si de la comunitat cat\xc3\xb2lica catalana per exemple l'any 1977 estava entre les entitats, organitzacions i i moviments cristians m\xc3\xa9s reconeguts per la comunitat cristiana catalana segons una enquesta de 1977. El 1992 va tenir un paper primordial en la preparaci\xc3\xb3 dels estudis de base de les pon\xc3\xa8ncies del Concili Provincial Tarraconense (sacerdoci, lit\xc3\xbargia, Esgl\xc3\xa9sia i m\xc3\xb3n, religiosos i religioses, la missi\xc3\xb3 i les missions, els laics a l'Esgl\xc3\xa9sia i al m\xc3\xb3n, ecumenisme, la consci\xc3\xa8ncia moral, revelaci\xc3\xb3 i B\xc3\xadblia, l'Esgl\xc3\xa9sia: comuni\xc3\xb3 i corresponsabilitat, i les estructures de l'Esgl\xc3\xa9sia cat\xc3\xb2lica a Catalunya ._NEWLINE_Amb tot, el 1993 el CEP no va escapar-se a la situaci\xc3\xb3 de crisi general produ\xc3\xafda a la Di\xc3\xb2cesi de Barcelona per la posici\xc3\xb3 autorit\xc3\xa0ria de l'arquebisbe de Barcelona Ricard Maria Carles qui, amb una desconfian\xc3\xa7a total vers la majoria de capdavanters de molts moviments dinamitzadors d'apostolat (a qui considerava massa avan\xc3\xa7ats) els va anar reempla\xc3\xa7ant per persones de la seva confian\xc3\xa7a, i va tancar institucions o centres de formaci\xc3\xb3 com lICESB, lEscola d'Assistents Socials, etc. Entre ells, el Centre d'Estudis Pastorals del qual va destituir el seu director Joan Batlles i Alerm i l'equip directiu d'orientaci\xc3\xb3 progressista._NEWLINE_Es calcula en els primers 40 anys hauran passat pels cursos i sessions uns cinc mil preveres, religiosos i laics i han impartit cursos m\xc3\xa9s de 250 professors. Han estat molt nombrosos els membres de la direcci\xc3\xb3 representants de les diferents di\xc3\xb2cesis que han passat per aquest Centre.\n_START_SECTION_\nCursos i estudis\n_START_PARAGRAPH_\nEls seus inicis van ser marcats, com s'ha comentat, per l'etapa immediatament postconciliar. Els cursos b\xc3\xa0sics de pastoral, els b\xc3\xadblics, els departaments i les diverses activitats van tenir una forta incid\xc3\xa8ncia en el reciclatge dels clergues de Catalunya. Al llarg dels anys s'ha mantingut aquest conjunt d'activitats tot ajustant-les les noves demandes. Els darrers anys el \xc2\xabCurs B\xc3\xa0sic de Pastoral\xc2\xbb i moltes de les activitats del CEP es realitzen a Arxiprestats i caps de comarca dels deu bisbats._NEWLINE_Actualment el Centre en el que \xc3\xa9s l'etapa del post Concili Provincial Tarraconense i complement\xc3\xa0riament amb les noves institucions al servei de la pastoral, posa el seu accent en el que en podem dir la reflexi\xc3\xb3 pastoral aplicada, tot mantenint i ampliant les ofertes obertes, tots els agents de la pastoral, especialment al la\xc3\xafcat. Els departaments s'han anat ampliant el nombre i finalitats: a m\xc3\xa9s dels de pastoral Urbana, Joventut, i Rural, se n'han creat de nous com ara B\xc3\xadblia, Sociologia i Pastoral Aplicada, tots ells amb la doble finalitat de l'estudi i la recerca juntament amb l'oferta de materials i orientacions pr\xc3\xa0ctiques.\n_START_SECTION_\nEstructura organitzativa\n_START_PARAGRAPH_\nEl 1975 fou erigit can\xc3\xb2nicament com a institut eclesi\xc3\xa0stic no col\xc2\xb7legiat amb una estructura interdiocesana. El consell de direcci\xc3\xb3 \xc3\xa9s integrat per un bisbe delegat de la Confer\xc3\xa8ncia Episcopal Tarraconense, c\xc3\xa0rrec que detingu\xc3\xa9 pel bisbe de Tarragona, Ramon Torrella fins al 1996, en qu\xc3\xa8 fou substitu\xc3\xaft pel bisbe de Girona Jaume Camprodon; un delegat de cada un dels bisbats catalans, un religi\xc3\xb3s, una religiosa i altres persones fins a un nombre m\xc3\xa0xim de quinze. El c\xc3\xa0rrec de director va recaure, des de la fundaci\xc3\xb3 fins al 1993, en la persona de Joan Batlles i Alerm, i posteriorment en Francesc Pardo. El CEP dep\xc3\xa8n, en el seu govern i orientacions de la Confer\xc3\xa8ncia Episcopal Tarraconense que en nomena el Consell de Direcci\xc3\xb3, format pel: president, c\xc3\xa0rrec que ocupa actualment el Cardenal-Arquebisbe de Barcelona ( Mons. Llu\xc3\xads Mart\xc3\xadnez i Sistach), els delegats de les deu di\xc3\xb2cesis, nomenats pel seu Ordinari i un religi\xc3\xb3s i una religiosa nomenats per la Uni\xc3\xb3 de Religiosos de Catalunya. La vida del Centre i la marxa quotidiana depenen del Comit\xc3\xa8 Executiu format pel Director que nomena la CET, el secretari i vuit membres m\xc3\xa9s. Ells mateixos, juntament amb l'adjunt del Director i el Cap de Publicacions formen el Consell de redacci\xc3\xb3 de \xe2\x80\x9cQuaderns de Pastoral\xe2\x80\x9c la revista d'estudis del centre.\n_START_SECTION_\nQuaderns de Pastoral\n_START_PARAGRAPH_\nQuaderns de pastoral \xc3\xa9s la revista trimestral del CEP. Fins al mar\xc3\xa7 de l'any 2013 s'han editat 229 n\xc3\xbameros. Tot i que en els seus inicis fou una revista independent, estretament vinculada a les inquietuds pastorals i al servei d'aquesta casa, des de fa uns anys n'\xc3\xa9s la publicaci\xc3\xb3 oficial. La tem\xc3\xa0tica, tractada en els seus ja m\xc3\xa9s de 45 anys d'exist\xc3\xa8ncia constitueixen una eina imprescindible per a copsar i entendre els debats i les orientacions pastorals de les diferents di\xc3\xb2cesis i ambients eclesials de l'Esgl\xc3\xa9sia cat\xc3\xb2lica catalana."